Diari Oficial de la Generalitat Valenciana


Sumari del DOGV 1981, del 10-03-1993 (1993/827376)

RESOLUCIÓ de 17 desembre de 1992, de la Comissió Territorial d'Urbanisme, per la qual aprova definitivament la modificació puntual del pla parcial La Zenia del terme d'Orihuela.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   1981

Data del DOGV
:   10-03-1993

Secció del DOGV
:   ALTRES DISPOSICIONS

Número del document
:   1993/827376


Data del document
:   17-12-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 17 de desembre de 1992, de la Comissió Territorial d'Urbanisme, per la qual aprova definitivament la modificació puntual del pla parcial La Zenia del terme d'Orihuela.  
La Comissió Territorial d'Urbanisme, en la sessió del 17 de desembre de 1992, a la vista de l?expedient de referència i basant-se en aquests  
Antecedents de fet  
1. L'ajuntament, en la sessió plenària de 8 de novembre de 1991 va acordar-ne l'aprovació provisional, després d'haver complert els tràmits d'aprovació inicial i d'exposició pública mitjançant anuncis apareguts al Butlletí Oficial de la Província i en un dels diaris de més difusió provincial.  
2. La documentació la integren una memòria informativa i justificativa, plànols d'informació i d'ordenació, ordenances, un pla d'etapes i un estudi econòmic i financer.  
3. La Comissió Territorial d'Urbanisme, en la sessió del 17 de juliol de 1992, va resoldre el manteniment de la suspensió acordada el 15 d'abril del mateix any fins que no s'esmenassen determinades deficiències.  
4. El Promotor de l?expedient tramet el 6 d'agost i, posteriorment, el 6 d'octubre una documentació que pot considerar-se que esmena les deficiències detectades, i que no introdueix modificacions documentals sobre la darrera documentació que presentà l'ajuntament el 7 de juliol de 1992.  
5. L'expedient té l'informe favorable de tots els organismes sectorials competents.  
6. Durant el tràmit d'audiència atorgat en l'acord de 17 de juliol es van presentar sengles escrits del senyor José Ródenas Alonso, president de l'entitat urbanística col·laboradora, que mostra la seua conformitat al projecte, i de la senyora María Luisa Ballesta Fernández, propietària, que expressa diverses consideracions fonamentals, relatives a la incapacitat de les infrastructures existents i a l'absència d'informes sectorials.  
7. La finalitat d'aquesta modificació és el compliment del Pla General d'Ordenació Urbana d'Orihuela, que estableix en el seu article 98, apartat C, del Règim Urbanístic, aquestes condicions per al seu desplegament:  
«El sector E, que constitueix una part del pla parcial La Zenia, desplegarà la seua ordenació modificant-la amb aquestes limitacions:  
a) Incorporarà el vial previst en el pla general com a sistema general (clau SG).  
b) Caldrà preveure el dèficit de zones verdes públiques no executades en el sector sud del pla parcial.  
c) L'edificabilitat total del sector no excedirà la que s'assigna al planejament aprovat anteriorment.  
d) Se cedirà a l'ajuntament una parcel·la edificable de 6.000 m2, segons el conveni subscrit entre un representant de la corporació municipal i el promotor, amb data 4 d'octubre de 1985.  
e) Dins dels usos admesos en el centre cívic, segons l'article 63 de les ordenances del pla parcial, no s'hi inclouran l?hoteler, el de restaurant ni el comercial».  
Fonaments tècnico- jurídics  
1. La tramitació es considera correcta d'acord amb el que estableix l'article 41 de la Llei del Sòl i els articles del 127 al 130 del Reglament de Planejament, per remissió del 138,2 del text legal esmentat.  
2. La documentació es considera completa, de conformitat amb els articles del 57 al 63 del Reglament de Planejament.  
3. La proposta, una vegada esmenades les deficiències detectades en els anteriors comissions esmentades, es pot considerar admissible tècnicament. L'augment d'habitatges realitzat, de 331 unitats, l'acompanya un increment de zones verdes sobre les previstes en el pla que compleix les exigències legals respecte d'això.  
4. Atès que en el darrer acord va quedar justificada com cal la legalitat i l?obligació de la cessió del 15% de l'aprofitament lucratiu en favor de l'administració actuant i atés que aquesta és la seua beneficiària i el moment de fer la distribució de beneficis i càrregues, la gestió de les quals és competència exclusivament municipal, cal realitzar un recordatori, ja que no és al document, perquè en l?expedient corresponent hi haja l?esmentada cessió.  
5. Cal desestimar l'al·legació que ha presentat la senyora María Luisa Ballesta Fernández, ja que pel que fa al primer punt, s'ha de reitera ' r que les infrastructures no es comporten, d'acord amb la documentació que hi ha a l?expedient, amb la primera fase de la urbanització, ja que l'aigua potable es proveirà mitjançant el «Projecte de proveïment d'aigua a la costa», finanqat en part per la Conselleria d'Obres Públiques, Urbanisme i Transports. Així mateix, la depuració dels abocaments es farà mitjançant una depuradora de la qual s'aporta un informe tècnic sobre el funcionament i la capacitat. Quant als informes sectorials, s'han sol·licitat tots els que són preceptius, fins i tot reiterant l?emissió d'alguns d'ells per a major seguretat.  
6. La Comissió Territorial d'Urbanisme es competent per a l'adopció del present acorda a l?empara de l'article 118.3.a) del text refós de la Llei sobre el Règim del Sòl i Ordenació Urbana (en avant text refós de 1992), aprovat pel Reial Decret Legislatiu 1/1992 de 26 de juny (BOE núm. 156, de 30 de juny), i l'article 5 del Reglament dels Organs Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Procediment Administratiu i la resta de disposicions aplicables, aquesta Comissió Territorial d'Urbanisme acorda:  
Primer  
Desestimar l'al·legació de la senyora María Luisa ballesta. Fernández, pels arguments expressats en el fonament cinquè.  
Segon  
Aprovar definitivament la modificació puntual del pla parcial La Zenia, segona fase, i recordar l'obligatorietat de cessió a l'Ajuntament del 15 per cent d'aprofitament lucratiu, cosa que es farà constar en el document que arreplegue la distribució de beneficis i càrregues.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992 de 26 de juny, i el 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller  
d'Obres Públiques, Urbanisme i Transports, en el termini de quinze dies, segons disposen els articles del 122 a 125 de la Llei de Procediment Administratiu i el 23.1 del 'Decret 137/1990, de 30 de juliol, del Consell de la Generalitat Valenciana.  
Alacant, 17 de desembre de 1992.- El President de la Comissió Territorial d'Urbanisme: Gerardo- Roger Fernández Fernández.